ธพว.ตั้งตลาดนัดออนไลน์ ชื่อฝากร้านฟรี SME D Bank หนุนธุรกิจซื้อขายคล่อง
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.)หรือ เอสเอ็มอีแบงก์ เปิดเผยว่า เพื่อบรรเทาผลกระทบจากสถานการณ์การแพร่ระบาดของเชื้อโควิด-19 จึงได้จัดตั้งกลุ่ม Market Place ภายใต้ชื่อ ฝากร้านฟรี SME D Bank อยู่ในแฟนเพจ เฟซบุ๊ก powersmethai(ศูนย์นวัตกรรมทางเทคโนโลยี) เพื่อสร้างโอกาสขยายตลาดให้ลูกค้าธนาคาร ผู้ประกอบการเอสเอ็มอี ตลอดจนประชาชนทั่วไป สามารถนำเสนอสินค้าขายบนโลกออนไลน์ช่วยสร้างรายได้อีกช่องทางหนึ่ง โดยตั้งเป้าหมายระยะแรกจะมีสมาชิกมากกว่า 4000 รายการจัดทำกลุ่ม ฝากร้านฟรี SME D Bankครั้งนี้ ดำเนินการภายใต้แนวคิด เติมความรู้คู่ทุน นอกจากธพว.จะสนับสนุนเงินทุนแล้ว ยังมีกระบวนการเติมความรู้ ส่งเสริมผู้ประกอบการตลอดเส้นทางธุรกิจ ซึ่งกลุ่ม ฝากร้านฟรี SME D Bankจะช่วยสร้างสังคมการค้าบนโลกออนไลน์ที่ไร้พรมแดนให้กับเอสเอ็มอีทั่วประเทศ ให้เกิดการเชื่อมโยงและจับคู่ธุรกิจระหว่างกันได้อย่างรวดเร็วสำหรับเกณฑ์เข้าร่วม ผู้ประกอบการต้องกรอกชื่อผู้ประกอบการ ชื่อบริษัท และสินค้าหรือผลิตภัณฑ์ให้ครบถ้วน พร้อมกำหนดหมวดหมู่ให้ชัดเจน สำหรับสินค้าที่วางจำหน่ายต้องได้มาตรฐานตามที่หน่วยงานต่างๆกำหนดไว้ ห้ามผิดกฎหมายและผิดต่อศีลธรรม โดยการสนทนาภายในกลุ่มต้องไม่เกี่ยวข้องกับการเมือง ศาสนา และสถาบัน เป็นต้น สำหรับผู้ที่สนใจเข้าร่วมซื้อขายสามารถสมัครผ่านทางออนไลน์ฟรีไม่มีค่าใช้จ่าย ส่วนการตัดสินใจซื้อเป็นความพอใจของผู้ซื้อและผู้ขาย โดยไม่มีส่วนเกี่ยวข้องกับ ธพว.สอบถามข้อมูลเพิ่มเติมโทร.0-2265-3192 หรือ Facebook Page : powersmethai Line OA : @powersmethai ทั้งนี้ ธพว.จะช่วยประชาสัมพันธ์ผลิตภัณฑ์ของลูกค้าผ่าน 4 เพจเฟซบุ๊กของธนาคาร และในเครือ เช่น SME Development Bank powersmethai SME-D news และ SME D Digital marketplace ซึ่งมีผู้ติดตามรวมกว่า 542000ราย รวมถึงโครงการพัฒนายกระดับธุรกิจร่วมพันธมิตร ที่นำสินค้าของลูกค้ามากกว่า 2000 ราย ขายบนแพลตฟอร์มอี-คอมเมิร์ซระดับโลก เช่น Shopee Lazada Alibaba.com JD CENTRAL และ Thailandpostmart.com เป็นต้น.
เพื่อบรรเทาผลกระทบจากสถานการณ์การแพร่ระบาดของเชื้อโควิด-19 จึงได้จัดตั้งกลุ่ม Market Place ภายใต้ชื่อ ฝากร้านฟรี SME D Bank อยู่ในแฟนเพจ เฟซบุ๊ก powersmethai (ศูนย์นวัตกรรมทางเทคโนโลยี)
ฝากร้านฟรี SME D Bank,เอสเอ็มอีแบงก์,ผู้ประกอบการ SME,ขายของออนไลน์,ขายสินค้าออนไลน์,ผลกระทบโควิด-19,ข่าววันนี้